armvectores/hy_wikipedia_2023 huggingface dataset:
Ալեքսեյ Դավիդով

Ալեքսեյ Ավգուստովիչ Դավիդով (ռուսերեն՝ Давидов, Алексей Августович, 1867, օգոստոսի 23, Մոսկվա - 1940, մարտի 5, Բեռլին), ռուս կոմպոզիտոր, թավջութակահար, ավելի ուշ՝ կառավարիչ, արդյունաբերող և գործարար։


== Կենսագրություն ==
Ծնվել է 1867 թվականին Մոսկվայում, մաթեմատիկոսի և մեխանիկի ընտանիքում։ 1891 թվականին ավարտել է Պետերբուրգի համալսարանի ֆիզմաթ բաժինը և Պետերբուրգի կոնսերվատորիայի թավջութակի և կոմպոզիտորի բաժինը։ Ծառայել է Ֆինասների Նախարարության վարկային մասով Հատուկ բաժանմունքում։ 1890-ականների վերջից Պետերբուրգի միջազգային բանկի վստահելի խորհրդատու։ Հետո աշխատել է Մասնավոր առևվտրային բանկում (կառավարելով այն 1909 թվականից մինչև 1917 թվականը)։ Եղել է բանկի հետ կապված ոսկու, քարածխի արդյունաբերության, մեքենաշինական և այլ բնգավառների բազմաթիվ ձեռնարկությունների անդամ և նախագահ։ Եղել է 1886 թվականի էլեկտրական լուսավորության միության խորհրդի անդամ, Բաքվում էլեկտրակայաններ կառուցող էլեկտրական ուժի միության կառավարիչների խորհրդի անդամ։ Որպես անձնական բանկի ղեկավար, որը ինքնուրույն գործում էր Ռուս-Ասիական բանկի հետ, մասնակցում էր միացյալ մենաշնորհների ստեղծմանը։ Խորհրդի անդամ էր Սանկտ Պետերբուրգի ֆոնդային բորսայում։ 1913 թվականին ստացել է պետական ​​խորհրդականի դասային աստիճան։
1917 թվականից հետո աքսորի մեջ է։
1922 թվականի փետրվարի 24-ին Բեռլինում միանում է մասոնների խմբին։
Մահացել է 1940 թվականին, Բեռլինում։


== Արտաքին հղումներ ==
Դավիդովի ստեղծագործությունները
Փոքր Էկիպցոկո

Փոքր Էկիպցոկո (ռուս.՝ Малая Экипцоко), գետ Ռուսաստանում, հոսում է Կաբարդինո-Բալկարիայի հանրապետությունում և Կարաչայ-Չերքեզիայի Հանրապետությունում։ Գետաբերանը տեղակայված է Մեծ Էկիպցոկո գետի ձախ ափին 2,8 կմ հեռավորության վրա։ Գետի երկարությունը 11 կմ է, ավազանի տարածքը 88 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000512108200004248
Հիդրոլոգիական ուսումնասիրությունների կոդը - 108200424
Ավազանի կոդը - 07.02.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այգուտի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Այգուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Չերնետչինա (գյուղ, Ախտիրկայի շրջան)

Անվան այլ կիրառումների համար տե՛ս՝ ՉերնետչինաՉերնետչինա (ուկրաիներեն՝ Чернеччина), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Չերնետչինա գյուղում բնակվում էր 1 746 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գաճաճ ճահճահովվիկ

Գաճաճ ճահճահովվիկ (լատ.՝ Porzana pusilla), ջրահովվիկների ընտանիքի թռչուն։ Պատահական չվահյուր է։


== Արտաքին կառուցվածք ==
Մարմնի երկարությունը 17-19 սմ է, թևերի բացվածքը՝ 33-37 սմ։ Հասունի մարմնի փետրածածկը վերևից կարմրադարչնագույն է՝ խիտ խայտավորված սպիտակ պտերով, ներքևից՝ մոխրակապույտ։
Մարմնի կողքերն ու ներքնապոչը սև ու սպիտակ զոլերով են։ Կտուցը կանաչ է, աչքի ծիածանաթաղանթը՝ կարմիր, հավալուսնները՝ ձիթապտղագույն-կանաչից խամրած վարդագույն։ Երիտասարդի դիմային մասը բաց դարչնագույն է։
Մարմինը ներքևից մոխրադարչնագույն է, խայտավոր։ Աչքի ծիածանաթաղանթը դարչնագույն է, ոտքերը՝ վարդագույն երանգով։

Բնակվում է խիտ բուսականությամբ հարուստ լճակներում ու գետերում։


== Սննդառություն ==
Սնվում է ջրային միջատներով ու բույսերով։ Թաքնված թռչուն է, եղեգնուտից հեռու հազվադեպ է հանդիպում։
Հայաստանում տեսակին վերաբերող վերջին գրանցումները կատարվել են 1995 թ.-ին։


== Արտաքին հղումներ ==
Գաճաճ ճահճահովվիկը Յակոբեան բնապահպանական կենտրոնում
Վարալո Պոմբիա

Վարալո Պոմբիա (իտալերեն՝ Varallo Pombia), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 4866 մարդ (2008 թվականի տվյալներով)։ Բնակչության խտությունը՝ 374 մարդ/կմ²։ Տարածքը՝ 13կմ²։ Փոստային ինդեքս՝ 28040։ Հեռախոսային կոդ՝ 0321։
Բնակավայրի հովանավորն է համարվում սուրբ Սանտի Վինսենզոն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0321 996124
Էլեկտրոնային փոստ՝ varallo.pombia@cert.ruparpiemonte.it
Պաշտոնական կայք՝ http://www.comune.varallopombia.no.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտ վիճակագրության (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գարկուշինցի (գյուղ, Միրգորոդի շրջան)

Գարկուշինցի (ուկրաիներեն՝ Гаркушинці), գյուղ Ուկրաինայի Պոլտավայի մարզի Միրգորոդի շրջանում։ Հիմնադրվել է 17-րդ դարում։
2001 թվականի տվյալներով Գարկուշինցի գյուղում բնակվում էր 1 402 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խիվրտիվկ

Խիվրտիվկ, գյուղ Արևմտյան Հայաստանում, Սեբաստիայի վիլայեթի Շապին-Գարահիսար գավառում։ 1914 թվականին ուներ 70 (16 ընտանիք) հայ բնակիչ, զբաղվում էին երկրագործությամբ և անասնապահությամբ։ Հայերը բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է տարագրության ճանապարհին։
3%

«3%», թրիլեր-անտիուտոպիա ժանրի բրազիլական հեռուստասերիալ՝ ստեղծված Պեդրո Ագիլերոյի կողմից։ Գլխավոր դերերը կատարում են Բյանկա Կոմպարատուն և Ջոան Միգելը։ Շոուն հիմնված է 2009 թվականի պիլոտային էպիզոդի վրա և Նեթֆլիքսի առաջին օրիգինալ պորտուգալալեզու հեռուստասերիալն է՝ իսպանալեզու «Ագռավների ակումբը» սերիալից հետո երկրորդ ոչ անգլերենը։ Նեթֆլիքսը պատվիրել է ութ էպիզոդներից կազմված առաջին եթերաշրջանը, որը համացանցում հասանելի է դարձել 2016 թվականի նոյեմբերի 25-ին։ Սերիալը նկարահանվել է Սան Պաուլոյի «Արենա Կոիրինթիանս» ֆուտբոլային մարզադաշտի տարածքում։
Սեսար Չարլոնեն, որ «Օսկարի» է ներկայացվել Լավագույն օպերատորական աշխատանք անվանակարգում «Աստծու քաղաք» ֆիլմի համար, եղել է հեռուստասերիալի ռեժիսորը Դիանա Ջիանենչիի, Դենի Լիբարդի և Ջոգատա Կրեմայի հետ։ Տյագո Մելոն ստանձնել է գործադիր պրոդյուսերի դերը։
2016 թվականի դեկտեմբերի 4-ին հեռուստասերիալը երկարացրին մինչև երկրորդ եթերաշրջան, որը թողարկվեց 2017 թվականին։


== Սյուժե ==
Հեռուստասերիալի սյուժեն զարգանում է ապագայում, որտեղ աշխարհը բաժանված է երկու մասի. «Ծովափին» առաջընթաց է և բարգավաճում, իսկ «Մայրցամաքում»՝ աղքատություն և թշվառություն։ 20 տարին բոլորած յուրաքանչյուր երիտասարդի հնարավորություն է տրվում՝ «Գործընթացն» անցնելով, տեղափոխվել «Ծովափ», բայց միայն երեք տոկոսին է դա հաջողվում։


== Դերերում ==
Բյանկա Կոմպարատու` Միշել Սանտանա
Ջոան Միգել` Իեզիքիել
Միշել Գոմես` Ֆերնարդո Քարվալո
Վանեսա Օլիվերա` Ջոանա Քոելո
Վիվիան Պորտո` Էլին
Ռոդոլֆո Վալենտե` Ռաֆայել Մորեար
Ռաֆայել Լոզանյո` Մարկո Ալվարես


== Ծանոթագրություններ ==
Կորի (գավառ)

Անվան այլ կիրառումների համար տե՛ս՝ Կորի (այլ կիրառումներ)Կորի, Կոր կամ Տկորի, գավառ Մեծ Հայքի Տուրուբերան նահանգում։ Աշխարհագրական դիրքը տակավին անորոշ է։ Ղևոնդ Ալիշանը, Հ. Հյուբշմանը, Ս. Երեմյանը ենթադրում են, որ Կորին տարածվել է Կորո ձոր կամ Բուլանըք գետի (այժմ՝ Կորսու կամ Քյոռ-սու-դերեսի) վերին հոսանքի շրջանում։
Ժողովածու (92)

Ժողովածու (92), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 92 թվի տակ։ Ձեռագիրը գրվել է 1781 թվականից առաջ։ Գրված է թղթի վրա, ունի 21.3x16.2 չափս։ Ձեռագիրը կազմված է 444 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ դրոշմազարդ։ Հիշատակարաններ՝ հետագայի՝ 438ա, 444ր (1781 թ․):


== Բովանդակություն ==
Աղեք․ Գալամաթօի Անտառ նորագոյն մտածմանց։
Երոգինոսի (Որոգինեայ) Մեկնութիւն Երգոց երգոյն։


== Ծանոթագրություններ ==
Փորձարարական հոգեբանություն

Փորձարարական հոգեբանություն, հոգեբանության ոլորտ, որը զբաղվում է հոգեբանական ուղղությունների ընդհանուր և սպեցիֆիկ խնդիրների էքսպերիմենտալ հետազոտությամբ։ Այլ կերպ ասած, այն գիտություն է հոգեբանական հետազոտության մեթոդների մասին։ Փորձարարական հոգեբանության առարկան հոգեբանության այն բնագավառն է, որը հիմնավորում է հոգեբանությունը, որպես գիտություն կարևորելով փորձի դերը։ Նրա նպատակն է բացահայտել էքսպերիմենտալ հետազոտության տեսական և գործնական հիմքը և այդ գիտելիքները օգտագործել հոգեբանության բոլոր բաժիններում առաջադրված խնդիրները լուծելու համար։ Պրոբլեմատիկ իրավիճակից դուրս գալու կամ առաջադրված վարկածները ապացուցելու համար օգնության է հասնում փորձարարական հոգեբանության մեթոդոլոգիական բազան։


== Փորձարարական հոգեբանության դպրոցը ==
Փորձարարական հոգեբանությունը ինքնուրույն գիտական արժեք ձեռք բերեց գերմանացի հոգեբան-ֆիզիկոս Վ. Վունդտի շնորհիվ, որը հսկայական ավանդ ներդրեց այս գիտության ստեղծման գործում՝ 1879 թվականին Լայպցիգում բացելով առաջին գիտական հոգեբանական դպրոցը։ Այստեղ ուսանելու էին գալիս տարբեր երկրներից, այդ թվում նաև Գ. Էդիլյանը(Իջևանից), որը հետագայում Հայաստանում բացեց առաջին հոգեբանական գիտական լաբորատորիան։
Փորձարարական հոգեբանության շրջանակներում առաջին հետազոտությունները և մաթեմատիկական չափումները կատարվել են հիմնականում ֆիզիոլոգների՝ Բինե, Պավլով, Բեխտերև, Սեչենով, Ֆիզիկոսների՝ Վեբեր, Ֆեխներ, Հելմհոլց, մաթեմատիկոսների՝ Վոլֆ, Գալտոն և այլոց կողմից։ Լինելով բնագետներ նրանք մեծ ազդեցություն են գործել գիտական հոգեբանության զարգացման վրա՝ ներդնելով իրենց հետազոտական փորձը։


== Աղբյուրներ ==
Փորձարարական հոգեբանություն
OnePlus 5T

OnePlus 5T, OnePlus ընկերության կողմից ստեղծված սմարթֆոն, որը ցուցադրվել է 2017 թվականի նոյեմբերի 16-ին։ 2017 թվականի նոյեմբերի 23-ին, ԱՄՆ-ում վաճառքի հանվելուց երկու օր անց ընկերությունը, կատարեց թվիթթերյան հրապարակում հայտնելով սմարթֆոնի սահմանած ռեկորդի մասին։ Ըստ ընկերության կողմից տրամադրված տվյալների, ռեկորդը սահմանվել է վաճառքի հանվելուց 6  ժամվա ընթացքում։ 


== Տեխնիկական բնութագիր ==
Շրջանակի նյութը՝ մետաղ
Օպերացիոն համակարգը՝ Android 7.1.1 + OxygenOS 4.7.6
Էկրանը՝  6,01", AMOLED, 2160х1080 կետայնությամբ, ppi 401
Պրոցեսսորը՝ Qualcomm Snapdragon 835
Գրաֆիկական միջուկը՝ Adreno 540
Օպերատիվ հիշողությունը՝ 6/8 Գբ
Ներքին հիշողությունը՝ 64/128 Գբ
Հիմնական տեսախցիկը՝ երկու մոդուլ՝ 16 + 20 Մփ, հիբրիդային ավտոֆոկուս, կրկնակի LED լուսարձակ
Դիմային տեսախցիկ՝ 16 Մփ
Ցանցը՝ 2G, 3G, 4G
Միջերեսը՝ Wi-Fi, Bluetooth 5.0, NFC, USB 2.0
Նավիգացիա՝ GPS, Galileo, BeiDou
Արգելափակում դեմքի միջոցով, մատնահետքի սկանավոր, մոտիկացման ցուցիչ,
Մարտկոց՝ 3300 մԱժ
Չափերը՝ 156 х 75 х 7.3 մմ
Քաշը՝ 162 գ
Գույնը՝ սև, կարմիր, սպիտակ։


== Ծրագրային ապահովում ==
Սկզբնական տարբերակում Android 7.1.1 Nougat-ի վրա գործում էր նաև OxygenOS 4.7.6 շրջանակ։ Մի շարք թարմացուներից հետո օպերացիոն համակարգը դարձավ Android 9.0 Pie, իսկ շրջանակը OxygenOS 9.0։ Շրջանակի այս տարբերակի տեղադրումից հետո օգտատերերը սկսեցին բողոքել Wi-Fi մոդուլի աշխատանքից։ Ընկերությունը թողարկեց OxygenOS 9.0.2 տարբերակը, որտեղ այս խնդիրը լուծվեց։ 2019 թվականի մայիսին ընկերության կողմից կատարվեց պաշտոնական հայտարարություն, որ մինչև տարվա վերջ OnePlus 5-ը կստանա Android P թարմացում։ 
Սմարթֆոնում առկա է դեմքի միջոցով արգելափակման ֆունկցիա։ Ի տարբերություն Apple ընկերության կողմից մշակված Face ID-ի, որը ստեղծում է 3D մոդել, այս սմարթֆոնում ստեղծվում է 2D մոդել, որը արգելափակումը հնարավոր է դարձնում անցնել բարձ կետայնությամբ նկարի միջոցով։ 


== Վաճառք ==
OnePlus 5T-ն ցուցադրվեց 2017 թվականի նոյեմբերի 16-ին։ 2017 թվականի նոյեմբերի 21-ին սկսվեց սմարթֆոնի վաճառքը։ 
2018 թվականի մարտին տարածվեց տեղեկություն, որ OnePlus 5T դժվար է գնել ԱՄՆ-ում և Եվրոպայում։ Օգտատերերի խոսքերով նրանք ստացել են նամակ, որ ապրանքը բացակայում է պահեստում։ 
Սմարթֆոնի կոմպլետում նվեր տրամադրվում է սիլիկոնե պատյան։ 


== Ծանոթագրություններ ==
Պրովես

Պրովես (իտալերեն՝ Proves), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը՝ 278 մարդ, բնակչության խտությունը՝ 16 մարդ/կմ²։ Զբաղեցնում է 18 կմ²։ Փոստային ինդեքս՝ 39040, հեռախոսային կոդ՝ 0463:
Կոմունայի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 530106
Էլեկտրոնային փոստ՝ proves@gvcc.net
Պաշտոնական կայք՝ http://www.gvcc.net/soci/proves.htm Archived 2009-09-05 at the Wayback Machine.


== Արտաքին հղումներ ==
http://www.gvcc.net/soci/proves.htm Archived 2009-09-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սվոբոդա (գյուղ, Բերեգովոյի շրջան)

Անվան այլ կիրառումների համար տե՛ս՝ ՍվոբոդաՍվոբոդա (ուկրաիներեն՝ Свобода, հունգ.՝ Nagybakos), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Սվոբոդա գյուղում բնակվում էր 854 մարդ։ Բնակավայրը զբաղեցնում է 3,57 կմ² տարածք։ Բնակչության խտությունը կազմում էր 239,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոլ Բրեմեր

Լյուիս Փոլ Բրեմեր III (անգլ.՝ Lewis Paul Bremer III, սեպտեմբերի 30, 1941(1941-09-30), Հարթֆորդ, ԱՄՆ), ամերիկացի դիվանագետ, ամերիկյան օկուպացիոն վարչակազմի ղեկավար։ Իրաքում 2003-2004 թվականներին։


== Կենսագրություն ==
Ծնվել է Հարթֆորդում (Կոնեկտիկուտ)։ Ավարտել է Եյլի (1963, բակալավր), Հարվարդի (1966, մագիստրոս) համալսարանները և Փարիզի քաղաքական հետազոտությունների ինստիտուտը։
1960-ականների վերջից դիվանագիտական ծառայության մեջ աշխատել է Աֆղանստանում, Մալավիում, Նորվեգիայում։ 1972-1976 թվականներին աշխատել է Հենրի Քիսինջերի թիմում։ 1983-1986 թվականներին Հոլանդիայում դեսպան է։ 1986-1989 թվականներին եղել է ահաբեկչության դեմ պայքարի հատուկ հանձնարարությունների դեսպան։ Պաշտոնաթող Է եղել դիվանագիտական ծառայությունից 1989 թվականին և դարձել Kissinger Associates-ի (Հենրի Քիսինջերի հիմնադրած միջազգային խորհրդատվական ընկերության) կառավարիչ։
2001 թվականին գլխավորել է ընկերությունը (Marsh և McLennan), որը մասնագիտանում է ճգնաժամային իրավիճակներում կառավարման ծառայությունների մատուցմամբ, ինչպիսիք են բնական կատակլիզմները, ահաբեկչությունը, անկարգությունները կորպորատիվ ծառայողների շրջանում։ Ընկերության գրասենյակը գտնվում էր Միջազգային առևտրի կենտրոնում (Հյուսիսային Աշտարակ)։ Սեպտեմբերի 11-ի հարձակումներից հետո CNN-ին տված հարցազրույցում Բրեմերը հայտարարել է, որ իրենց գրասենյակը գտնվում է «այն վայրից բարձր, որտեղ երկրորդ ինքնաթիռը ահաբեկչական հարձակում է գործել»։
2003 թվականին վերադարձել է պետական ծառայության։ Բրեմերը Իրաք Է ժամանել որպես ԱՄՆ նախագահի լիազոր ներկայացուցիչ 2003 թվականի մայիսին, իսկ մայիսի 11-ին փոխարինել է գեներալ-լեյտենանտ Ջեյ Գարներին՝ որպես վերակառուցման և հումանիտար օգնության վարչության տնօրեն։ Հունիսին, վարչությունը վերածվել է ժամանակավոր կոալիցիոն վարչակազմի, և Բրեմերը երկրում դարձել է գործադիր իշխանության ղեկավար։
2004 թվականի հունիսի 28-ին տեղական ժամանակով ժամը 10:26-ին ժամանակավոր վարչակազմը Իրաքի տարածքի իշխանությունը պաշտոնապես հանձնել Է Իրաքի ժամանակավոր կառավարությանը՝ նախատեսված ժամկետից երկու օր շուտ։ Բրեմերը երկիրը լքել է նույն օրը։ Իր հրաժեշտի խոսքում նա ասել է՝ «Ես ուրախությամբ եմ հեռանում Իրաքից, որ շատ բան է արվել, որպեսզի ձեր ապագան լի լինի հույսերով։ Իմ սրտի մի մասնիկն ընդմիշտ կմնա այստեղ՝ երկու գետերի միջև գտնվող գեղեցիկ հողում՝ իր բերրի հովիտներով, նրա փառահեղ լեռներով և նրա հրաշալի մարդկանցով...»:
2004 թվականի դեկտեմբերի 14-ին Բրեմերը պարգևատրվել է ԱՄՆ նախագահ Ջորջ Բուշի կողմից Ազատության նախագահական մեդալով, «ԱՄՆ-ի անվտանգության կամ ազգային շահերի, համաշխարհային խաղաղության, մշակութային կամ այլ կարևոր պետական կամ մասնավոր նախաձեռնությունների համար»։
Բրեմերը Ներկայումս GlobalSecure կորպորացիայի խորհրդատվական խորհրդի նախագահն է։
2010 թվականի նոյեմբերին Բրեմերը սկսեց աշխատել Համաշխարհային Տ. Ե. Ա. Մ. սպորտում (Arlington, Վիրջինիա)՝ որպես գլխավոր տնօրեն և նախագահ։
Բրեմերը միջազգային հանրապետական ինստիտուտի տնօրենների խորհրդի անդամ է։


== Ծանոթագրություններ ==


== Արտաքին հղումներ ==
Досье: Пол Бремер
Յալիշև

Յալիշև (ուկրաիներեն՝ Ялишів), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Յալիշև գյուղում բնակվում էր 150 մարդ։ Բնակավայրը զբաղեցնում է 0,7 կմ² տարածք։ Բնակչության խտությունը կազմում էր 214,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խուտոր Պոկրովսկի

Խուտոր Պոկրովսկի (ռուս.՝ Хутор Покровский), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անթառամ

Անվան այլ կիրառումների համար տե՛ս՝ Անթառամ (այլ կիրառումներ)
Անթառամ (լատ.՝ Helichrysum), անմեռ ծաղիկ, ոսկարեգ, տիրամոր ծաղիկ և այլն, աստղածաղկազգիների (բարդածաղկավորներ) ընտանիքի բազմամյա խոտաբույսերի կամ կիսաթփերի ցեղ։ Հայտնի է մոտ 500 (այլ տվյալներով՝ 10-12), ՀՀ-ում՝ 6 տեսակ։


== Ձևաբանություն ==
Ցողունի բարձրությունը 15-30 սմ է (երբեմն՝ մինչև 1 մետր)։ Տերևները հերթադիր են, պարզ, երկարավուն, ամբողջաեզր։ Ծաղկաբույլը սկավառակաձև, կիսագնդաձև, գլանաձևից մինչև բրգաձև, թաղանթանման, թեվտւկանման կամ կաշեկերպ թերթիկներով պատված վահանաձև կամ բազմագլուխ զամբյուղ է։ Թերթիկները բարակ են, բազմաշարք, կղմինդրային, սպիտակ, հարդագույն, դեղին, ոսկեգույն, ծիրանագույն։ Ծաղկում Է հունիս-հուլիսին։ Պտուղը գլանաձև կամ չընդգծված պրիզմայաձև սերմիկ է։


== Կիրառում ==
Դեղաբույս է, ծաղկաբույլը պարունակում է ֆլավոնիդներ, եթերայուղեր, կարոտին, ճարպանյութեր, ներկանյութ։ Ծաղկաբույլը հավաքում են ոչ լրիվ բացված վիճակում, չորացնում ստվերոտ, բաց տեղում։ Պատրաստուկներն օգտագործում են որպես լեղամուղ, հակաբորբոքային, ցավազրկող միջոց։ Ցեցերի դեմ պայքարի միջոցներից է։ Գեղազարդիչ է։ Պալասի անթառամը հանդիպում է Գեղարքունիքի և Սյունիքի (Գեղամա և Զանգեզուրի ֆլորիստիկական շրջաններ) մարզերի վերին լեռնային, գոտու չոր, քարքարոտ լանջերին, գրանցված է ՀՀ Կարմիր գրքում։


== Տարածվածությունը Հայաստանում ==
ՀՀ-ում հայտնի է 6 տեսակ՝ անթառամ ոսկեգույն (H. callichrysum), անթառամ Պալասի (H. pallasii), անթառամ բուրավետ (H. graveolens), անթառամ հայկական (H. armenium) և այլն։ Տարածված Է բոլոր մարզերում։ Աճում է ժայռոտ, քարքարոտ, խճաքարային վայրերում, ցամաքած գետաբերաններում, անտառեզրերին, ալպյան մարգագետիններում, օշինդրային կիսաանապատային, ֆրիգանոիդային, լեռնատափաստանային խմբավորումներում և այլն։
Գոգիբիկ շրջան (Միչիգան)

Գոգիբիկ շրջան (անգլ.՝ Gogebic County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 3,823 կմ² է, բնակչությունը՝ 16,427 մարդ (2010 թ. տվյալներով)։ Շրջկենտրոնն է Բեսեմեր բնակավայրը։ Կազմավորվել է 1887 թ.։
Թուրքական կապտաթիթեռ

Թուրքական կապտաթիթեռ (լատ.՝ Agrodiaetus turcicus), կապտաթիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Ոչ խոշոր չափի թիթեռ է, որի արուի առջևի թևն ունի 15-20 մմ երկարություն։ Մանուշակագույն նրբերանգով թևերի ընդհանուր երանգը կապույտ է, թևերի ստորին մակերեսն ունի հետին թևերի վրա լավ արտահայտված սեռին բնորոշ դիստալ ուղղությամբ լայնացող սպիտակ զոլ։ Առջևի թևերի ստորին մակերեսի բծերի դիսկալ շարքը խիստ կորացած է։


== Տարածվածություն ==
Տարածված է Հյուսիսարևելյան Թուրքիայում, Նախիջևանի Ինքնավար Հանրապետությունում։  Հայաստանում հայտնի է ոչ շատ տեղերից՝ Ջաջուռի լեռնանցքից (Շիրակի մարզ), Մարտունի քաղաքի շրջակայքից (Գեղարքունիքի մարզ), Գնիշիկ, Խնձորուտ, Մարտիրոս գյուղերի շրջակայքից (Վայոց ձորի մարզ)։


== Էկոլոգիա ==
Ապրում են համեմատաբար մեզոֆիլ ենթալպյան մարգագետիններում։ Տալիս են մեկ սերունդ, թռիչքը հունիսի վերջից մինչև հուլիսի վերջն է։ Թրթուրը զարգանում է նախնական որոշմամբ Onobrychis cadmea բույսի տերևների վրա։ Ձմեռում են երկրորդ, երրորդ հասակի թրթուրները։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես խոցելի տեսակ։
Թվաքանակը բավականին ցածր է, իսկ փոփոխության միտումները բացահայտված չեն։
Վտանգման հիմնական գործոններն են խոպան հողերի հերկումը, խոտհունձը և անասունների գերարածեցումը։
Պահպանության միջոցառումներ չեն իրականացվում։


== Ծանոթագրություններ ==
Լելյուկի (այլ կիրառումներ)

Լելյուկի, կարող է վերաբերել՝

Լելյուկի - գյուղ, Ուկրաինայի Խարկովի մարզի Խարկովի շրջանում
Լելյուկի - գյուղ, Ուկրաինայի Խարկովի մարզի Խարկովի շրջանում
Իվան Էլգերա

Իվան Էլգերա Բուխիյա (իսպ.՝ Iván Helguera Bujía, մարտի 28, 1975(1975-03-28), Սանտանդեր, Իսպանիա), իսպանացի ֆուտբոլիստ, պաշտպան։ Լինելով կիսապաշտպան՝ հրաշալի տիրապետել է պաշտպանական և հարձակվողական գործողություններին։ Հանդես է եկել «Ռեալ Մադրիդի» և «Վալենսիայի» կազմում։ Հայտնի է դարձել որպես Մադրիդի «Ռեալի» խաղացող, որի կազմում անցկացրել է 8 մրցաշրջան։
Իսպանիայի հավաքականում անցկացրել է 47 խաղ և խփել է 3 գոլ։ Իր երկիրը ներկայացրել է 2002 թվականի աշխարհի առաջնությունում, 2000 և 2004 թվականների Եվրոպայի առաջննություններում։


== Կենսագրություն ==
Ծնվել է 1975 թվականի մարտի 28-ին  Կանտաբրիայի Սանտանդեր քաղաքում։ Իվան Էլգերան իր պրոֆեսիոնալ կարիերան սկսել է ոչ մեծ ակումբներում՝ «Մանչեգոյում» և «Ալբասետեում»՝ Սեգունդայի 1996/97 մրցաշրջանում խաղադաշտում հայտնվելով 14 անգամ։ Հետագայում Էլգերային իր հայրենակից Սեզար Գոմեսին հետ միասին գնել է իտալական «Ռոման», բայց այնտեղ մեկ մրցաշրջան անցկացնելուց հետո Իվան Էլգերան հեռացել է ակումբից, որպեսզի միանա «Էսպանյոլին», որտեղ անցկացրած հիանալի ելույթների շնորհիվ պայմանագիր է կնքել Մադրիդի գրանդի՝ «Ռեալի» հետ դեռ 1998/99 մրցաշրջանը չավարտված։


== Հավաքական ==
Իսպանիայի հավաքականի կազմում նորամուտը նշել է 1998 թվականի նոյեմբերի 18-ին Իտալիայի դեմ խաղում, որն ավարտվել է 2:2 հաշվով։
Մասնակցել է Եվրոպայի առաջնությանը 2000 և 2004 թվականներին, ինչպես նաև 2002 թվականի աշխարհի առաջնությանը։


== Ակումբային ձեռքբերումներ ==
 Ռեալ Մադրիդ

Իսպանիայի առաջնության հաղթող – 2001, 2003, 2007
Իսպանիայի Սուպերգավաթի դափնեկիր – 2001, 2003
Չեմպիոնների Լիգայի հաղթող – 2000, 2002
ՈՒԵՖԱ Սուպերգավաթի դափնեկիր – 2002
Միջմայրցամաքային գավաթի դափնեկիր – 2002 Վալենսիա

Իսպանիայի գավաթի դափնեկիր – 2008


== Ծանոթագրություններ ==


== Արտաքին հղումներ ==
Ֆուտբոլիստի էջը fussballdaten.de կայքում
Ֆուտբոլիստի էջը footballdatabase.com կայքում
Պուդիվեռե (այլ կիրառումներ)

Պուդիվեռե անունը կամ տերմինը կարող է վերաբերել հետևյալ հոդվածներին․

Պուդիվեռե - գյուղ Էստոնիայի Վեյկե-Մաառյա շրջանի կազմում։
Պուդիվեռե - գյուղ Էստոնիայի Պիլտսամաա շրջանի կազմում։
.nc

.ne Նիգերի վերին մակարդակի ազգային դոմենն է։


== Արտաքին հղումներ ==
IANA .ne whois տեղեկություն
Թութկախ

Թութկախ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 16-18 կմ հարավ-արևմուտք, Վանա լճի ափամերձ հարթավայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դամիան (Բրազիլիա)

Անվան այլ կիրառումների համար տե՛ս՝ Դամիան (այլ կիրառումներ)Դամիան (պորտ.՝ Damião), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Կուրիմատաու Օսիդենտալի գավառի կազմի մեջ։ Բնակչությունը կազմում է 4449 մարդ՝ 2006 թվականի տվյալներով։ Գրավում է 109,760 կմ2 տարածք։ Բնակչության խտությունը՝ 40,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.491.056,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.937,27 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,527 (տվյալները՝ ՄԱԿ-ի զարգացման ծրագրի)։
(9652) 1996 AF2

(9652) 1996 AF2, աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 12-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,41643 ա. մ., առավելագույնը մոտենում է 2,0097 ա. մ. հեռավորության վրա և հեռանում 2,8232 ա. մ.։ Արեգակի շուրջ մեկ ամբողջական պտույտ է կատարում 1372,02 երկրային օրվա ընթացքում, իր ուղեծրով շարժվելով միջինում 0,262387 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9652) 1996 AF2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերենցի

Տերենցի (ուկրաիներեն՝ Теренці), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1896 թվականին։
2001 թվականի տվյալներով Տերենցի գյուղում բնակվում էր 239 մարդ։ Բնակավայրը զբաղեցնում է 1015 կմ² տարածք։ Բնակչության խտությունը կազմում էր 235,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (12001-12100)

Աստերոիդների ցանկ (11901-12000)  • Աստերոիդների ցանկ  • Աստերոիդների ցանկ (12101-12200)
 Աստերոիդների ցանկ (11901-12000)  • Աստերոիդների ցանկ  • Աստերոիդների ցանկ (12101-12200)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Պոսադաս (Կորդոբա)

Անվան այլ կիրառումների համար տե՛ս՝ Պոսադաս (այլ կիրառումներ)Պոսադաս (իսպ.՝ Posadas), քաղաք և քաղաքապետարան Իսպանիայում, ընդգրկում է Կորդովա նահանգը, Անդալուզիա համայնքի ինքնավար մարզ։ Քաղաքապետարանը գտնվում է Վալե-Մեդիո-դել-Գվադալկիվիր մարզի կազմում։
Ընդգրկում է 158 կմ² տարածք։ Բնակչություն 7590 մարդ (2010 թ.)։ Հեռավորությունը մարզի վարչական կենտրոնից 32 կմ է։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Posadas
Ֆաթիհ (մզկիթ)

Ֆաթիհ մզկիթ կամ Նվաճողի մզկիթ (թուրքերեն՝ Fatih Camii), Ստամբուլի ամենամեծ և ամենահին մզկիթներից մեկը։ Գտնվում է քաղաքի եվրոպական հատվածում՝ Ֆաթիհ թաղամասում։
Կառուցվել է 1470 թվականին բյուզանդական Առաքյալների եկեղեցու փոխարեն։ Երկրաշարժի հետևանքով ամբողջությամբ կործանվել է 1766 թվականին։ Վերականգնվել է 1771 թվականին։ Գմբեթի տրամագիծը կազմում է 26 մետր։ Մզկիթի բակում կան գերեզմանատուն, դամբարան, որտեղ թաղված է Կոստանդնուպոլիսի նվաճող, օսմանյան սուլթան Մեհմեդ II Ֆաթիհը։ Դամբարանը համարվում է Ստամբուլի ամենահայտնի սրբավայրերից մեկն է։ Մզկիթի կազմում գործում է նաև մեդրեսե։


== Պատմություն ==
Ֆաթիհ մզկիթը, որը կառուցվել է 1463-1470 թվականներին սուլթան Մեհմեդ II Ֆաթիհի հրամանով, ներկայացնում է ահռելի չափեր ունեցող կրոնահասարակական համալիր։ Այն կառուցվել է բյուզանդական Առաքյալների եկեղեցու վայրում։ Մզկիթը կառուցվել է Սինան Աթըքի նախագծով։ Ֆաթիհ մզկիթը առաջին մզկիթն է, որը կառուցվել է օսմանյան ավանդական ոճով։
Սկզբնական շրջանում համալիրը բաղկացած է եղել մզկիթից և հարակից ենթակառուցվածքներից։ Համալիրի կազմում մտել են 8 մեդրեսեներ, գրադարան, հիվանդանոց, որբանոց, իջևանատուն, շուկա, համամ, տարրական դպրոց և իմարեթ, որտեղ սնունդ է բաժանվել աղքատներին։ Այնուհետև ավելացվել են նաև թյուրբեներ։ Այդ ժամանակ մզկիթը զբաղեցրել է 325 քառ. մետր տարածք՝ ձգվելով Ֆեվզիփաշա փողոցի երկայնքով։
Մզկիթը մեծապես տուժել է 1509 թվականին տեղի ունեցած Կոստանդնուպոլսի երկրաշարժից, որից հետո վերականգնվել է, սակայն տուժել է նաև 1557 և 1754 թվականներին տեղի ունեցած երկրաշարժերի ժամանակ։ Մզկիթն ամբողջությամբ կործանվել է 1766 թվականի մայիսի 22-ին, որի ժամանակ գմբեթը և պատերը ամբողջությամբ փլուզվել էին։ Մզկիթի ներկայիս շենքը, որը կառուցվել է այլ նախագծով, կառուցվել է 1771 թվականին՝ Մուստաֆա III սուլթանի օրոք։ Ճարտարապետը եղել է Մեհմեդ Թահիր աղան։


== Ծանոթագրություններ ==
Կոնգու

Կոնգու (պորտ.՝ Congo), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օսիդենտալի գավառի կազմի մեջ։ Բնակչությունը կազմում է 4776 մարդ՝ 2006 թվականի տվյալներով։ Գրավում է 274,075 կմ2 տարածք։ Բնակչության խտությունը՝ 17,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11.727.474,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.497,33 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,631 (տվյալները՝ ՄԱԿ-ի զարգացման ծրագրի)։
Նուբար Աֆեյան

Նուբար Աֆեյան (հուլիսի 25, 1962(1962-07-25), Բեյրութ, Լիբանան), ձեռնարկատեր, Flagship Ventures ընկերության ղեկավար գործընկեր։


== Կենսագրություն ==
Նուբար Աֆեյանը ծնվել է 1962 թվականին, Բեյրութում։ 1977 թվականին ընտանիքը տեղափոխվել է Մոնրեալ։ 1983 թվականին քիմիական ճարտարագիտության բակալավրիատի աստիճան է ստացել Մաքգիլ համալսարանից, ասպիրանտուրան շարունակել է Մասաչուսեթսի տեխնոլոգիական ինստիտուտի կենսաքիմիական ճարտարագիտության բաժնում, որն ավարտել է 1987 թվականին։
Աֆեյանը մասնակցել է կենսաբանական ուղղվածություն ունեցող 20-ից ավել հաջողակ գիտական և տեխնոլոգիական հաստատությունների հիմնադրմանը և կայացմանը։ Հիմնադրել և ղեկավարել է կենսաբանական սարքավորումների և գործիքների արտադրության ոլորտի առաջատար PerSeptive Biosystems կազմակերպությունը, Applera-ի գլխավոր փոխնախագահ, տնօրեն, նախաձեռնել և վերահսկել է Celera Genomics ընկերության ստեղծումը։ Flagship-ի ներդրումային պորտֆելի կազմի մեջ մտնող Affinnova, BG Medicine, Bind Biosciences, Ensemble Discovery, Helicos BioSciences, Joule Biotechnologies, LS9 և Eleven Biotherapeutics ընկերությունների տնօրենն է։ Մասաչուսեթսի տեխնոլոգիական ինստիտուտի Սլոունի մենեջմենթի դպրոցում (MIT Sloan School of Management) դասավանդում է «ձեռներեցություն» առարկան։
2015 թվականին Ռուբեն Վարդանյանի և Վարդան Գրեգորյանի հետ հիմնել են «100 կյանք» մարդասիրական նախաձեռնությունը։


== Անդամակցություն ==
Մասաչուսեթսի տեխնոլոգիական ինստիտուտի տեխնոլոգիական նորամուծությունների Deshpande կենտրոնի անդամ
Մասաչուսեթսի տեխնոլոգիական ինստիտուտի Ուայթհեդ ինստիտուտի անդամ
Մոսկվայի «Սկոլկովո» կառավարման դպրոցի խորհրդատվական կոմիտեների անդամ
Հայաստանի ազգային մրցունակության հիմնադրամի անդամ
Ամերիաբանկի խորհրդի անդամ, 2010
Դիլիջանի միջազգային դպրոցի խորհրդի անդամ


== Պարգևներ ==
Ellis Island պատվո մեդալ, 2008
Տեխնոլոգիական նախաձեռնության մրցանակ Համաշխարհային տնտեսական ֆորումի կողմից, 2012
ՀՀ վարչապետի հուշամեդալ
«Հայրենիքին մատուցած ծառայությունների համար» 2-րդ աստիճանի շքանշան (թիվ 1) (2014)։


== Ծանոթագրություններ ==


== Արտաքին հղումներ ==
echnology Pioneer 2012 - Noubar Afeyan (Joule)
Կա Ռեցոնիկո

Կա Ռեցոնիկո (իտալերեն՝ Ca' Rezzonico), պալատ իտալական Վենետիկ քաղաքում, տեղակայված է Մեծ ջրանցքի Դորսոդուրո շրջանում։ 1936 թվականից պալատում գտնվում Վենետիկի 18-րդ դարի թանգարան։


== Պատմություն ==
Նախագծվել է 17-18-րդ դարերի վերջից մինչև 18-րդ դարի սկիզբը ճարտարապետ Բալդասար Լոնգենայի կողմից, շինարարությունն ավարտվել է նրա մահից շատ տարիներ անց՝ Ջորջո Մասարիի ղեկավարությամբ 1745 թվականին։ Շինարարությունը կատարվել է պատրիցիա Ֆիլիպո Բոնայի պատվերով։ Ինտերիերում են գտնվում Ջովաննի Տիեպոլոյի վրձնի վիթխարի որմնանկարները։
Պալատի անունը գալիս է հարուստ, բայց ոչ հայտնի տոհմի ազգանունից, որի ներկայացուցիչը ձեռք է բերել այս առանձնատունը շինարարության ավարտի պահին։ Ռեցոնիկո ցեղից է ծագել Հռոմի պապ Կլիմենտ XIII-ը ։
19-րդ դարի կեսերին նշանավոր մարշան Յակոպո Կվերչի Դելլա Ռովերեն վարձել է ճակատային հարկն ու այն հարմարացրել հին վարպետների կտավների վաճառքի համար։ 1889 թվականին պալացցոն ձեռք է բերվել անգլիացի հայտնի բանաստեղծ Ռոբերտ Բրաունինգի բնակության համար (մահացել է մեկ տարի անց՝ վերևի հարկում գտնվող իր սենյակում)։ Մոտավորապես նույն ժամանակ շինությունների մի մասը օգտագործվել է որպես ամերիկացի նկարիչ Սարջենթի արվեստանոց։
Բրաունինգի որդին վերանորոգել է պալատը և 1906 թվականին, մերժելով կայզեր Վիլհելմ 2-րդին, այն վաճառել է խորհրդարանի պատգամավոր կոմս Միներբիին։ Վերջինս այնտեղ պարահանդեսներ է անցկացրել, իսկ 1920-ական թվականներին այն հանձնել հարուստ ամերիկացիների Քոուլ Փորթերին։ Մեծ ճգնաժամի մեկնարկից հետո Կոմսը պալատը վաճառել է մունիցիպալ իշխանություններին, որոնք այստեղ տեղադրել են Տիեպոլոյի, Գվարդիի, Կանովայի և 18-րդ դարի այլ հայտնի վենետիկացիների գործերը։


== Պատկերասրահի նմուշներ ==

		
		
		
		
		
		
		
		
		
		
		
		


== Տես նաև ==
Վենետիկի պալատներ


== Գրականություն ==
Pedrocco, Filippo (2012), Ca' Rezzonico: Musée de l'art vénitien du XVIII siécle, Milan: Marsilio Editori, ISBN 978-88-317-1425-9 
Ducher, Robert (1988), Caractéristique des Styles, Paris: Flammarion, ISBN 2-08-011539-1 


== Ծանոթագրություններ ==


== Արտաքին հղումներ ==
http://carezzonico.visitmuve.it/en/home/  Official Ca' Rezzonico museum website. պաշտոնական կայք
Giambattista Tiepolo, 1696-1770, a full text exhibition catalog from The Metropolitan Museum of Art, which includes material on Ca' Rezzonico
Օկնի շրջան (Հարավային Կարոլինա)

Օկնի շրջան (անգլ.՝ Oconee County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.746 կմ² է, բնակչությունը՝ 66.215 մարդ (2000 թ. տվյալներով)։ Շրջկենտրոնն է Վալհալա բնակավայրը։ Կազմավորվել է 1868 թ.։
Չժանցզյացզե ազգային պարկ

Չժանցզյացզե (չինարեն՝ 张家界国家森林公园), ազգային անտառային պարկ Չժանցզյացզե քաղաքում, Հունան նահանգ, Չինաստան։


== Նկարագրություն ==

Չժանցզյացզե ազգային անտառային պարկը, որը հայտնի է իր միգամած ամպերի մեջ խոյացող իր արտասովոր ձևի քվարցե սյուներով, իր տեսակի մեջ առաջինն է Չինաստանում և զբոսաշրջության հանրահայտ վայրերից մեկն է։ 1982 թվականին հիմնադրված պարկի փարթամ մերձարևադարձային անտառները գրավում են մոտավորապես 480 կմ² (185 քառ. մղոն) տարածք, որտեղ բնակվում են բազմատեսակ կենդանիներ, ներառյալ անհետացող տեսակներ, ինչպիսիք են ոսկեգույն փասիանը, մշկայծյամը, հսկա սալամանդրը և ռեզուս մակակին։ Պարկի ամենահետաքրքրաշարժ հատվածը դեղին քարերից կառուցված պատվարն է (Հուանշիսաի)։ Ծովի մակերևույթից գրեթե 1330 մետր բարձրության վրա գտնվող շինությունը առաջարկում է պարկի ամենալավ դիտակետերից մեկը, որտեղից երևում են դիպուկ անվանումներ ստացած գագաթները՝ Վեց հրաշքների տաղավար, Հինգ մատների գագաթներ, Ամպերի մեջ լողացող անձավ և Ամպերի ծովի ոսկե կրիա։ Գագաթները ոգեշնչման աղբյուր են չինացի նկարիչների համար և չինական բնապատկերի հայտնի խորհրդանիշներ են։
Ձմռանը պարկում խոնավ է, ամռանը՝ զով։ Ենթադրվում է, որ այնտեղ օդը բուժիչ է հիմնականում հիպերտոնիա հիվանդությամբ տառապողների համար։
Պարկում է գտնվում նաև Ոսկե մտրակ գետը՝ 7,5 կմ երկարություն ունեցող ջրային հոսանքը, որը համարվում է ամենագեղեցիկներից մեկը աշխարհում։ Նրա թեք ժայռերով և սաղարթախիտ անտառներով շրջապատված մաքուր ջրերում վխտում են գունավոր ձկներ, և գետը ասես հոսում է հեքիաթային բնապատկերի միջով։ Այստեղ զբոսաշրջիկների համար կան բազմաթիվ փոքր հյուրանոցներ, մի քանի փոքր սրճարան-ռեստորաններ, ինչպես նաև գործում է անվճար ավտոբուս։ Պարկում գործում է նաև ճոպանուղի։

Չժանցզյացզե ազգային պարկում է գտնվում աշխարհի ամենաերկար և բարձր Ապակե կամուրջը։ կամրջի երկարությունը 430 մետր է, լայնությունը՝ 6 մետր։ Այն գտնվում է 300 մետր բարձրության վրա և միացնում է երկու ժայռերը։ Կամրջի ամրությունը ցուցադրելու համար, մինչ դրա բացումն ապակե կամրջի վրայով անցել է մոտ երկու տոննա զանգվածով բեռնատար։
Չժանցզյացզեի ազգային պարկը եղել է աշխարհում առաջին ազգային անտառային պարկը։ 1992 թվականին պարկը, որպես Ուլինյուան տարածքի մաս, ճանաչվել է ՅՈՒՆԵՍԿՕ-ի կողմից, որպես համաշխարհային ժառանգություն։ 2001 թվականին Չինաստանի հողօգտագործման և ռեսուրսների Նախարարությունը պարկին տվեց կարգավիճակ. «Սրածայր ավազաքարերից կազմված ազգային անտառային գեոպարկ »։ 2004 թվականին ՅՈՒՆԵՍԿՕ-ն Չժանցզյացզե ազգային պարկը ընդգրկեց գեոպարկերի համաշխարհային ցանցում։
2015 թվականին էկրաններին հայտնվեց «Հրեշի որսը» ֆիլմը, որի նկարահանումները հիմնականում կատարվել էին Չժանցզյացզե պարկում։


== Ծանոթագրություններ ==


== Արտաքին հղումներ ==
Zhangjiajie National Forest Park Archived 2016-01-28 at the Wayback Machine. (անգլ.) на сайте warriortours.com
Zhangjiajie National Forest Park — China — Lonely Planet travel video Видео 0:01:57


== Աղբյուրներ ==
Մարկ Տրուման «Աշխարհի հրաշալիքները» (Զանգակ 97)
Վիլլի (գյուղ, Տոռի շրջան)

Անվան այլ կիրառումների համար տե՛ս՝ ՎիլլիՎիլլի (էստ․՝ Võlli), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նագորյանի (գյուղ, Օվրուչի շրջան)

Անվան այլ կիրառումների համար տե՛ս՝ ՆագորյանիՆագորյանի (ուկրաիներեն՝ Нагоряни), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Նագորյանի գյուղում բնակվում էր 161 մարդ։ Բնակավայրը զբաղեցնում է 0,595 կմ² տարածք։ Բնակչության խտությունը կազմում էր 270,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադամսների ընտանեկան արժեքները

«Ադամսների ընտանեկան արժեքները» (անգլ.՝ Addams Family Values), 1993 թվականի կինոֆիլմ։ 1991 թվականի «Ադամսների ընտանիքը» կինոնկարի շարունակությունն է։ Նկարահանվել է Չարլզ Ադամսի կոմիքսների հիման վրա։


== Սյուժե ==
Գոմես և Մորտիշի Ադամսները տղա երեխա են ունենում։ Որպես երեխայի դայակ վարձում են Դեբբի Ջելինսկիին, ով սիրահետում է հորեղբայր Ֆեսթերին, իսկ Ֆեսթերը սիրահարվում է նրան, Դեբբին դրանից օգտվելով սկսում է խառնել ընտանիքի վիճակը։ Պատանի Ուենսդեյը կռահում է դայակի նենգ մտքերը և սկսում է հետևել նրան։ Բայց շուտով Ուենսդեյին և Պագսլիին ուղարկում են երեխաների ճամբար։


== Դերակատարներ ==


== Մրցանակներ և անվանակարգումներ ==


=== Մրցանակներ ===
1994 «Սատուրն»
Լավագույն գրիմ (Քեվին Հանի)
1994 «London Film Critics Circle»
Տեխնիկական ձեռքբերումներ (Քեն Էդամ)
1994 «Ոսկե ազնվամորի»
Ֆիլմի վատագույն երգ (Ռալֆ Սոլ, Սթիվեն Գիբսոն, Սեսիլ Գլեն)


=== Անվանակարգումներ ===
1994 «Օսկար»
Լավագույն գեղարվեստական աշխատանք (Քեն Էդամ, Մարվին Մերչ)
1994 «Սատուրն»
Լավագույն դերասանուհի (Անժելիկա Հյուսթոն)
Լավագույն հագուստ (Թիոնի Վ. Օլդրիջ)
Լավագույն ֆանտաստիկ ֆիլմ
Լավագույն երաժշտություն (Մարկ Շեյման)
Լավագույն երիտասարդ դերասան (Քրիստինա Ռիչի)
Երկրորդ պլանի լավագույն դերասան (Ջոան Քյուսակ)
1994 «BAFTA»
Լավագույն գրիմ (Քեվին Հանի, Կատերինա Ջեյմս, Ֆրեդ Ս. Մլ., Ֆերն Բաչներ)
1994 «Ոսկե գլոբուս»
Լավագույն դերասանուհի (կատակերգություն կամ մյուզիքլ) (Անժելիկա Հյուսթոն)
1994 «Հյուգո մրցանակ»
Լավագույն բեմագրում


== Ծանոթագրություններ ==


== Արտաքին հղումներ ==
«Ադամսների ընտանեկան արժեքները»(անգլ.) ֆիլմը Internet Movie Database կայքում
Արցախի Հանրապետության առևտուր

ԼՂՀ առևտուր՝ Առևտրի և բնակչությանը մատուցվող ծառայությունների ոլորտը երկրի առավել զարգացող ճյուղերից է։ 2007 թվականին հանրապետության բիզնես-ռեգիստրում գրանցված տնտեսվարող սուբյեկտների ընդհանուր թվի 87,7%-ը բաժին է ընկել առևտրի և ծառայությունների ոլորտին։ 2010 թվականին ԼՂՀ սպառող, շուկան կազմել է 98,4 միլիարդ դրամ, որի 82,7%-ը բաժին է ընկել մանրածախ առևտրաշրջանառությանը, 17,3%-ը՝ ծառայություններին։ ԼՂՀ արտաքին տնտեսական կապերը ներկայումս իրականացվում են ՀՀ տարածքով. արտահանվում են թեթև, սննդի, ճշգրիտ մեքենաշինության, շինանյութերի, փայտամշակման տարբեր արտադրատեսակներ, մասնավորապես՝ գորգեր, կաշվե կոշիկ, կոնդենսատորներ, լուսատուներ, կոնյակ, գինի, թթի օղի, մրգերից ու պտուղներից արտադրվող պահածոներ։ 2010 թվականին ԼՂՀ արտաքին առևտրաշրջանառության ծավալը կազմել է 348,2 միլիոն ԱՄՆ-ի դոլար, որից արտահանումը՝ 74,8 մլն, ներմուծումը՝ 273,4 միլիոն դոլար։ Արտաքին ապրանքաշրջանառության 94,7%-ը բաժին է ընկնում ԱՊՀ երկրներին։
Տիգրան Լևոնյան

Տիգրան Լևոնի Լևոնյան (Խանդիկյան) (դեկտեմբերի 14, 1936(1936-12-14), Բեյրութ, Լիբանան - հունիսի 25, 2004(2004-06-25), Երևան, Հայաստան), հայ օպերային երգիչ (դրամատիկական տենոր), օպերային ռեժիսոր, դերասան։ ՀԽՍՀ ժողովրդական արտիստ (1984)։


== Կենսագրություն ==
Տիգրան Լևոնյանը ծնվել է 1936 թվականին Բեյրութում։ 1946 թվականին ծնողների հետ հայրենադարձել է։ 1958 թվականին ավարտել է Երևանի թատերական ինստիտուտը, 1977 թվականին՝ Մոսկվայի թատերարվեստի ինստիտուտի օպերային ռեժիսուրայի բաժինը։ Երգեցողական արվեստն ուսանել է ապագա կնոջ՝ Գոհար Գասպարյանի մոտ։ Ստաժավորվել է Միլանի հռչակավոր «Լա Սկալա» թատրոնում։ 1962 թվականից եղել է Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։ 1970 - 1977 թվականներին միաժամանակ՝ ռեժիսոր, 1977 թվականից՝ գլխավոր ռեժիսոր, 1991 - 1999 թվականներին նաև գեղարվեստական ղեկավար։ Եղել է Երևանի պետական կոնսերվատորիայի պրոֆեսոր։


== Դերերգերը ==
Սարո (Ա. Տիգրանյանի «Անուշ»)
Տիրիթ (Տ. Չուխաճյանի «Արշակ Բ»)
Մանրիկո (Ջ. Վերդիի «Տրուբադուր»)
Օթելլո (Ջ. Վերդիի «Օթելլո»)


== Բեմադրությունները օպերայում ==
1974, 1978 - Ջոակինո Ռոսինիի «Սևիլյացի սափրիչը»
1974, 1981 - Արմեն Տիգրանյանի «Դավիթ Բեկ»
1984 - Տիգրան Չուխաճյանի «Արշակ Բ»
1986 - Ջակոմո Պուչչինիի «Չիո-Չիո-Սանը»
1987, 1992 - Տիգրան Չուխաճյանի «Լեբլեբիջի Հոր-հոր աղա» («Կարինե»)
1993 - Գաետանո Դոնիցետիի «Պողիկտոս»
1994 - Արմեն Տիգրանյանի «Անուշ»
1995 - Ջուզեպպե Վերդիի «Օթելլոն»
1996 - Ռուջերո Լեոնկավալոյի «Պայացներ»


== Տիգրան Լևոնյանը կինոյում ==
1968 - «Կարինե» կինոնկարում (ռեժ.՝ Արման Մանարյան) խաղացել է Մարգարի դերը, կատարել նաև Արմենի դերերգը
1983 — «Անուշ» ֆիլմ-օպերայում (բեմադրող ռեժ.՝ Մարատ Վարժապետյան) կատարել է Սարոյի դերերգը
1988 — իր բեմադրած «Արշակ Երկրորդ» կինոնկարում կատարել է Արշակի դերը, նաև կատարել է Տիրիթի դերերգը, նաև ֆիլմի սցենարի հեղինակն է
1986 - սեփական սցենարով բեմադրել է «Ալմաստ» ֆիլմ-օպերան
1986 - «Օտար խաղեր» կինոնկարի սցենարի համահեղինակն է
1997 - «Հարսնացուն Ջերմուկից» ֆիլմում (ռեժ.՝ Ս. Բաբայան) կատարել է դերերից մեկը


== Ընտանիք ==
Կինն էր օպերային մեծանուն երգչուհի Գոհար Գասպարյանը (1924-2007)։
Եղբայրը՝ Արմեն Խանդիկյան


== Գրականություն ==
Էմանուել Մանուկյան. Երգիչը ծնվեց բեմում, «Գարուն», 1967, № 6։


== Ծանոթագրություններ ==


== Աղբյուրներ ==
Հայկական համառոտ հանրագիտարան, 4 հատորով, հ. 2, էջ 434 - 435, 1995
Զապոլե (գյուղ, Վոլոսովսկի շրջան)

Անվան այլ կիրառումների համար տե՛ս՝ ԶապոլեԶապոլե (ռուս.՝ Заполье), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սունինց

Սունինց, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Խոտրջուր գետի հովտում։ Մտնում էր Խոտորջուր գյուղախմբի մեջ։


== Պատմություն ==
Գյուղն ավերվել, բնակիչները կոտորվել կամ բռնությամբ տարագրվել են 1915 թվականի Մեծ Եղեռնի ժամանակ։


== Բնակչություն ==
XX դարի սկզբին ուներ 180 տուն՝ 1260 հայ բնակչով։


== Պատմամշակութային կառույցներ ==
Սունինցն ուներ 2 քարաշեն եկեղեցի, 1 մատուռ, կամուրջ՝ գետի վրա։


== Կրթություն ==
Գյուղում գործում էր վարժարան։


== Վարչական բաժանում ==
Գյուղը բաժանված էր Խաչկա, Լատվենց, Մլքենց, Քամարենց և Կողեր կոչվող թաղերի։ Ուներ քարաշեն 1-3 հարկանի տներ, որոնց կից կային այգիներ ու պարտեզներ։


== Անվանի մարդիկ ==
Սունինցում է ծնվել անվանի նկարիչ Արսեն Շապանյանը (1864-1949)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վազգեն Սաֆարյան

Վազգեն Հմայակի Սաֆարյան (հուլիսի 5, 1947(1947-07-05), Ոսկեվան, Նոյեմբերյանի շրջան, Հայկական ԽՍՀ, ԽՍՀՄ), հայ գրականագետ։ Բանասիրական գիտությունների դոկտոր (1992), պրոֆեսոր (1993)։ Հայաստանի գրողների միության անդամ (2007)։


== Կենսագրություն ==
Վազգեն Սաֆարյանը ծնվել է 1947 թվականի հուլիսի 5-ին, Նոյեմբերյանի շրջանի Ղոշխոթան գյուղում (այժմ՝ Ոսկեվան)։ 1970 թվականին ավարտել է Երևանի պետական համալսարանի բանասիրական ֆակուլտետը։ 1971 թվականից դասավանդում է նույն համալսարանում։ 1974 թվականին պաշտպանել է թեկնածուական թեզ` «Փավստոս Բուզանդը և հայ նոր գրականությունը», 1992 թվականին՝ դոկտորական թեզ՝ «Կիլիկյան Հայաստանի գրականություն»։
Եղել է ԵՊՀ բանասիրական ֆակուլտետի հայ գրականության ամբիոնի լեկցիոն ասիստենտ, այնուհետև աշխատել որպես նույն ամբիոնի դասախոս և դոցենտ, 1993 թվականից աշխատել է ԵՊՀ բանասիրական ֆակուլտետի հայ գրականության ամբիոնում։
Աշխատությունները վերաբերում են հայ միջնադարյան և նոր գրականության հարցերին («Փավստոս Բուզանդի «Հայոց պատմության» թեմաները հայ նոր գրականության մեջ», 1979, «Կիլիկյան Հայաստանի գրականությունը (ԺԱ դարի վերջ- ԺԳ դարի սկիզբ)», 1990, «Գրողի կերպարը և անհատականությունը», 2001)։


== Անդամակցություն ==
ԵՊՀ գիտական աստիճաններ շնորհող 012 մասնագիտական խորհրդի անդամ,
ՀՀ գրողների միության անդամ։


== Պարգևներ ==
Մովսես Խորենացու մեդալ


== Երկեր ==
Հայ միջնադարյան գրականություն։ Ուս. ձեռնարկ։ ԵՊՀ հրատ.: 2016:
Միջնադարի հայ գրականության պարբերացման հիմունքները, Երևան, 2012։
Գրականության բազմաձայնությունը։ «Գրականէտալոն» հրատ., Երևան, 2012։
Գրողի և կերպարի անհատականությունը (մենագրություն), Երևան, 2001։
Կիլիկյան Հայաստանի գրականությունը (մենագրություն), Երևան, 1990։
Փավստոս Բուզանդի «Հայոց պատմության» թեմաները հայ նոր գրականության մեջ, Երևան, 1979։


== Ծանոթագրություններ ==


== Արտաքին հղումներ ==
ՎԱԶԳԵՆ ՍԱՖԱՐՅԱՆԻՆ ծննդյան 70-ամյակի առթիվ
Անտոնինա Աբարինովա

Անտոնինա Իվանովնա Աբարինովա (ռուս.՝ Антони́на Ива́новна Аба́ринова, իսկական ազգանունը` Ռեյխելտ, հուլիսի 12 (24), 1842, Վլադիմիր, Ռուսական կայսրություն - հուլիսի 16 (29), 1901, Տուլայի մարզ, ՌԽՖՍՀ), օպերային ռուս երգչուհի (կոնտրալտո, հետագայում` մեցցո-սոպրանո) և դրամատիկ դերասանուհի։


== Կենսագրություն ==
Դաստիարակությունը ստացել է սանկտ-պետերբուրգյան հայրենասիրական ինստիտուտում։ Երգեցողություն սովորել է Պետերբուրգում, Միլանում, 1874 թվականին Փարիզում դասեր է ստացել Պոլինա Վիարդոյի մոտ։ Օդեսայում աշխատել է իտալական խմբում Ռեջի կեղծանունով։ Ելույթներ է ունեցել գավառական օպերային բեմերում (կոնտրալտո, հետագայում` մեցցո-սոպրանո)։ 1872 թվականին Պետերբուրգում հաջողությամբ կատարել է Պերիկոլի դերերգը Օֆենբախի «Երգող թռչնակներ» օպերետում, որից հետո գրանցվել է Սանկտ-Պետերբուրգի Կայսերական թատրոնների հաստիքներում, որտեղ հաջողությամբ կատարել է ինչպես ռուսական, այնպես էլ արտասահմանյան խաղացանկի տարբեր դերեր։
Հաջողված դերերգից են` Միխայիլ Գլինկայի «Կյանքը հանուն ցարի» օպերայում, Իշխանուհին և Լաուրան, Դարգոմիժսկու «Ջրահարս» և «Քարե հյուրը» օպերաներում, Սպիրիդոնովնան Սերովի «Թշնամու ուժը» օպերայում, Պամելան` Օբերի «Ֆռա-Սատանա» օպերայում։
1878 թվականից մինչև կյանքի վերջը աշխատել է Ալեքսանդրինսկի թատրոնում և կատարել է առավելապես կոմիկական դերեր։ Նրան բոլորից շատ հաջողվում էր աշխարհիկ կանանց դերերի կատարումը։ Նա կատարել է Պոլինա Անդրեևնա Շամրաևի դերը Չեխովի «Ճայը» պիեսի առաջին բեմադրության ժամանակ։
Եղել է Մուսորգսկու «Բորիս Գոդունով» օպերայում պանդոկի տիրուհու առաջին դերակատարը։
Թաղված է Նիկոլսկու գերեզմանատան Ալեքսանդրո-Նևսկի դափնիների ծառուղում։


== Սերունդներ ==
Թոռնորդին ամերիկացի լրագրող և հրապարակախոս Վլադիմիր Աբարինովն է, կրթությամբ պատմաբան և դրամատուրգ, հանդես է գալիս ռուսալեզու մամուլում։


== Դերեր թատրոնում ==
Մարինյան թատրոն

«Կյանքը հանուն ցարի» - Վանյա
Դարգոմիժսկու «Ջրահարսը» - Իշխանուհի
Դարգոմիժսկու «Քարե հյուրը»- Լաուրա
Սերովի «Թշնամու ուժը» - ՍպիրիդոնովաԱլեքսանդրինսկի թատրոն

Ժակ Օֆենբախի «Պերիկոլա», օպերետա (ռուսերեն` «Երգող թռչնակներ») 1872 թ. սեպտեմբերի 1
«Խելքից պատուհաս»` Նատալյա Դմիտրիևնա
«Ճայը»` Պոլինա Անդրեևնա
«Կրթության պտուղները»` Զվեզդինցևա
«Անտառ»` Գուրմիժսկայա
«Անօժիտը»` Օգուդալովա


== Ծանոթագրություններ ==


== Գրականություն ==
Отечественные певцы. 1750-1917: Словарь / Пружанский А. М. - Изд. 2-е испр. и доп. - М., 2008. - С. 13.
Абаринова, Антонина Ивановна // Энциклопедический словарь Брокгауза и Ефрона : в 86 т. (82 т. и 4 доп.). - СПб., 1890-1907.


== Արտաքին հղումներ ==
Могила А. И. Абариновой на Никольском кладбище Александро-Невской лавры
(6039) Պարմենիդես

(6039) Պարմենիդես (անգլ.՝ Parmenides), աստերոիդ աստերոիդների գոտու արտաքին մասում։ Հայտնաբերվել է 1989 թվականի սեպտեմբերի 3-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 3,413824 ա. մ., առավելագույնը մոտենում է 3,216 ա. մ. հեռավորության վրա և հեռանում 3,6116 ա. մ.։ Արեգակի շուրջ մեկ ամբողջական պտույտ է կատարում 2303,88 երկրային օրվա ընթացքում, իր ուղեծրով շարժվելով միջինում 0,156258 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6039) Պարմենիդես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)